CELEX: 32013R1153
Language: hu
Date: 2013-11-15
Title: A Tanács 1153/2013/EU rendelete ( 2013. november 15. ) az egyes Szomáliával szembeni korlátozó intézkedésekről szóló 147/2003/EK rendelet módosításáról

16.11.2013   
            
            
               HU
            
            
               Az Európai Unió Hivatalos Lapja
            
            
               L 306/1
            
         A TANÁCS 1153/2013/EU RENDELETE
   (2013. november 15.)
   az egyes Szomáliával szembeni korlátozó intézkedésekről szóló 147/2003/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a Szomáliával szembeni korlátozó intézkedésekről és a 2009/138/KKBP közös álláspont hatályon kívül helyezéséről szóló, 2010. április 26-i 2010/231/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság által előterjesztett együttes javaslatra,
   mivel:
   
               (1)
            
            
               Az egyes Szomáliával szembeni korlátozó intézkedésekről szóló 147/2003/EK tanácsi rendelet (2) általános tilalmat rendelt el bármely szomáliai személy, szervezet vagy testület részére történő, katonai tevékenységgel kapcsolatos műszaki tanácsadás, segítség, kiképzés, anyagi támogatás vagy pénzügyi segítség nyújtására vonatkozóan.
            
         
               (2)
            
            
               Az Egyesült Nemzetek Biztonsági Tanácsa 2013. július 24-én elfogadta a 2111 (2013) határozatot, mellyel módosította a 733 (1992) ENSZ BT-határozat 5. pontja értelmében bevezetett, az 1425 (2002) határozat 1. és 2. pontjával, az 1846 (2008) sz. határozat 12. pontjával és az 1851 (2008) sz. határozat 11. pontjával részletesebben meghatározott, valamint a 2093 (2013) határozat 33–38. pontjával módosított fegyverembargót, és ezáltal az Egyesült Nemzetek Szervezete szomáliai segítségnyújtási missziója (UNSOM) és az Európai Unió szomáliai kiképzési missziója (EUTM Szomália) támogatására, illetve általuk történő felhasználásra szánt fegyverekhez és katonai felszerelésekhez kapcsolódó segítségnyújtás tilalma alóli eltérésről rendelkezik.
            
         
               (3)
            
            
               2013. november 15-én a Tanács elfogadta a 2010/231/KKBP határozatot módosító és az eltérésekről rendelkező 2013/659/KKBP határozatot (3).
            
         
               (4)
            
            
               Ezen intézkedések az Európai Unió működéséről szóló szerződés hatálya alá tartoznak, ennélfogva – különösen a tagállamokban tevékenykedő gazdasági szereplők által történő egységes alkalmazásuk biztosítása céljából – a végrehajtásukhoz uniós szintű szabályozás szükséges.
            
         
               (5)
            
            
               A 147/2003/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 147/2003/EK rendelet 2a. cikkének helyébe a következő szöveg lép:
   
      „2a. cikk
      Az 1. cikktől eltérve azon tagállam illetékes, az I. mellékletben feltüntetett honlapokon szereplő hatósága, amelynek területén a szolgáltatás nyújtója letelepedett, az általa megfelelőnek ítélt feltételek mellett engedélyezheti az alábbiakat:
      
                  a)
               
               
                  katonai tevékenységekhez kapcsolódó finanszírozás, pénzügyi segítségnyújtás, technikai tanácsadás, segítségnyújtás vagy képzés, amennyiben megállapította, hogy e finanszírozás, tanácsadás, segítségnyújtás vagy képzés célja kizárólag az Egyesült Nemzetek Biztonsági Tanácsa 2111 (2013) határozata 10. b) pontjában említett, az Afrikai Unió szomáliai missziójának (AMISOM) támogatása vagy az e misszió általi felhasználás vagy kizárólag a 2011 (2013) ENSZ BT-határozat 10. e) pontjának megfelelő intézkedést végrehajtó államok, vagy nemzetközi, regionális vagy szubregionális szervezetek általi felhasználás;
               
            
                  b)
               
               
                  katonai tevékenységekhez kapcsolódó finanszírozás, pénzügyi segítségnyújtás, technikai tanácsadás, segítségnyújtás vagy képzés, amennyiben megállapította, hogy e finanszírozás, tanácsadás, segítségnyújtás vagy képzés célja a 2111 (2013) ENSZ BT-határozat 10. c) pontja szerint kizárólag az AMISOM azon stratégiai partnereinek támogatása vagy e partnerek általi felhasználás, amelyek kizárólag az Afrikai Unió 2012. január 5-i stratégiai koncepciója (vagy az Afrikai Unió későbbi stratégiai koncepciói) alapján, és az AMISOM-mal együttműködésben és összehangoltan látják el tevékenységüket;
               
            
                  c)
               
               
                  katonai tevékenységekhez kapcsolódó finanszírozás, pénzügyi segítségnyújtás, technikai tanácsadás, segítségnyújtás vagy képzés, amennyiben megállapította, hogy e finanszírozás, tanácsadás, segítségnyújtás vagy képzés célja kizárólag az Egyesült Nemzetek személyzetének – beleértve az Egyesült Nemzetek Szervezete szomáliai segítségnyújtási misszióját (UNSOM) – támogatása vagy az általuk való felhasználás, a 2111 (2013) ENSZ BT-határozat 10. a) pontjában előírtak szerint;
               
            
                  d)
               
               
                  katonai tevékenységekhez kapcsolódó technikai tanácsadás, segítségnyújtás vagy képzés, amennyiben teljesülnek az alábbi feltételek:
                  
                              i.
                           
                           
                              az érintett illetékes hatóság megállapította, hogy e tanácsadás, segítségnyújtás vagy képzés célja kizárólag a biztonsági ágazat intézményei kialakításának támogatása; valamint
                           
                        
                              ii.
                           
                           
                              az érintett tagállam értesítette az Egyesült Nemzetek Biztonsági Tanácsa 751 (1992) határozatának 11. pontjával létrehozott bizottságot annak megállapításáról, hogy e tanácsadás, segítségnyújtás vagy képzés célja kizárólag a biztonsági ágazat intézményei kialakításának támogatása és az illetékes hatósága engedélyezési szándékáról, és a bizottság ezen intézkedés tekintetében az értesítést követő öt munkanapon belül nem emelt kifogást;
                           
                        
            
                  e)
               
               
                  katonai tevékenységekhez kapcsolódó finanszírozás, pénzügyi segítségnyújtás, technikai tanácsadás, segítségnyújtás vagy képzés, kivéve a III. mellékletben meghatározott cikkekhez kapcsolódóan, amennyiben teljesülnek az alábbi feltételek:
                  
                              i.
                           
                           
                              az érintett illetékes hatóság megállapította, hogy e tanácsadás, segítségnyújtás vagy képzés célja kizárólag a szomáliai szövetségi kormány biztonsági erőinek létrehozása a szomáliai nép biztonságának biztosítása érdekében, valamint
                           
                        
                              ii.
                           
                           
                              az Egyesült Nemzetek Biztonsági Tanácsa 751 (1992) határozatának 11. pontjával létrehozott bizottságot legalább öt nappal előre értesítették minden olyan tanácsadásról, segítségnyújtásról vagy képzésről, amelynek célja kizárólag a szomáliai szövetségi kormány biztonsági erőinek létrehozása a szomáliai nép biztonságának biztosítása érdekében, a 2111 (2013) ENSZ BT-határozat 16. pontjának megfelelően ismertetve minden lényeges információt;
                           
                        
            
                  f)
               
               
                  katonai tevékenységekhez kapcsolódó finanszírozás, pénzügyi segítségnyújtás, technikai tanácsadás, segítségnyújtás vagy képzés, amennyiben megállapította, hogy e finanszírozás, tanácsadás, segítségnyújtás vagy képzés célja kizárólag az Európai Unió szomáliai kiképzési missziójának (EUTM Szomália) támogatása vagy az általuk való felhasználás.”.
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 15-én.
      
         
            a Tanács részéről
         
         
            az elnök
         
         R. ŠADŽIUS
      
   
   
      (1)  HL L 105., 2010.4.27., 17. o.
   
      (2)  HL L 24., 2003.1.29., 2. o.
   
      (3)  Lásd e Hivatalos Lap 15. oldalát.